Ружа Лютэра — Вікіпедыя
Пяча́тка Лю́тэра або ру́жа Лю́тэра — шырока вядомы сімвал лютэранства. Пячатка была распрацавана для Марціна Лютэра па загадзе саксонскага князя Іаана-Фрыдрыха ў 1530 годзе, калі Лютэр знаходзіўся ў Кобургскай крэпасці падчас Аўгсбургскага рэйхстага. Лазарус Шпэнглер, якому Лютэр напісаў сваё ніжэйпрыведзенае вытлумачэнне, паслаў Лютэру малюнак гэтага друку. Лютэр бачыў яе як кампендыум, кароткі выклад сваёй тэалогіі і веры, пазней ён выкарыстоўваў пячатку для пацверджання аўтарства сваёй перапіскі. 15 верасня 1530 года Лютэр паінфармаваў Філіпа Меланхтана, што прынц нанёс яму візіт у Кобургскай крэпасці і паднёс яму пярсцёнак з пячаткай.[1]
1 Складовыя часткі пячаткі, звязаныя з Лютэрам да 1530 года
2 Тлумачэнне сімвала
3 У геральдыцы
3.1 Нямецкія гербы
3.2 Венгерскія гербы
Складовыя часткі пячаткі, звязаныя з Лютэрам да 1530 года[правіць | правіць зыходнік]
Ружа была вядомая як эмблема Лютэра з 1520 года, калі Вольфганг Стэкель у Лейпцыгу выдаў адну з пропаведзяў Лютэра з драўлянай гравюрай рэфарматара. Гэта была першая выява Лютэра, створанае сучаснікам. Доктарскі пярсцёнак Лютэра ўяўяляў сабой шчыт, які меў форму сэрца — сімвал Святой Троіцы.[1]
Тлумачэнне сімвала[правіць | правіць зыходнік]
У лісце 8 ліпеня 1530 Марцін Лютэр пісаў Лазарусу Шпэнглеру:
Нікейскі сімвал веры
Афанасьеўскі сімвал веры
Аўгсбургскае вызнанне
Апалогія Аўгсбургскага вызнання
Пяць дактрын пратэстанцтва
Тэалогія крыжа
Усправядлівенне
Усеагульнае святарства вернікаў
Права і Евангелле
Асвячэнне
Гнесіялютэране
Хаўгеанства
Неалютэранства
Канфесійнае лютэранства
Іаганес Бугенгаген
Марцін Хемніц
Лаўрэнціус Петры
Олаус Петры
Ганс Таўзен
Канфесійная евангельская
лютэранская канферэнцыя
Міжнародны лютэранскі савет
Лютэранскае харызматычнае абнаўленне
Ласка і супакой ад Госпада. Паколькі вы жадаеце ведаць, ці трапіла ў кропку мая пячатка, што вы мне даслалі, я адкажу як найбольш дабразычліва і распавяду пра свае ўласныя думкі і прычыну, з якой мая пячатка ёсць сімвалам майго багаслоўя. Першы мусіць быць чорны крыж у сэрцы, афарбаваным у свой натуральны колер, каб я сабе нагадваў, што вера ва Укрыжаванага збаўляе нас. «Бо сэрцам верыцца дзеля праведнасці» (Рым. 10:10). Хоць гэта насамрэч чорны крыж, які змярцвяе і прычыняе боль, але пакідае сэрцу натуральны колер. Ён не пашкоджвае прыроду, такім чынам, ён не забівае, а пакідае яе жывой. «Праведны жыць будзе верай» (Рым. 1:17), аднак мая вера ўкрыжаваная. Гэтае сэрца мусіць быць у цэнтры белай ружы, каб паказаць, што вера прыносіць радасць, супакой і суцішэнне. Інакш кажучы, яна змяшчае верніка ў белую ружу, якая дае радасць, бо гэтая вера «мір пакідае вам, мір дае вам… не так, як свет дае» (Ян. 14:27). Ружа мусіць быць белай, а не чырвонай, бо белы — колер духу і ангелаў (гл. Мц. 28:3; Ян. 20:12). Гэтая ружа мусіць быць у нябёсна-блакітным полі, сімвалізуючы, што такая радасць у духу і веры ёсць пачаткам будучай нябёснай радасці, якая ўжо пачынаецца, але пакуль трымаецца ў надзеі, да пары прыхаваная. А вакол гэтага поля — залатое колца, што сімвалізуе адвечную і бясконцую асалоду ў Нябёсах. Гэтае шчасце з'яўляецца дасканалым, найкаштоўнейшым за ўсе радасці і даброты, падобна як золата з'яўляецца найкаштоўнейшым, найдаражэйшым і найлепшым металам. Гэта мой compendium theologiae [кароткі выклад тэалогіі]. Я хацеў паказаць яго вам у знак сяброўства, спадзеючыся на вашае разуменне. Хай будзе з вашым духам Хрыстос, наш улюбёны Госпад, на вякі вечныя. Амен
Ружа Лютэра сустракаецца на гербах шматлікіх населеных пунктаў. Меркаванне, што Марцін Лютэр наведваў усе гэтыя мясціны, не атрымала пацверджання.
Нямецкія гербы[правіць | правіць зыходнік]
Лангенхолтэнсен
Кірхберг-Тэнінг
Ноендэтэльзау
Арыях
Грайфенштайн, Гесэн
Родгау-Дудэнхофен
Унтэрбрайцбах
Мёра
Венгерскія гербы[правіць | правіць зыходнік]
Кётчэ
Маламшак
Мендэ
Надзьдэм
Тэньё
↑ 1,0 1,1 1,2 LW 49, 356—359. Памылка ў зносках: памылковы тэг <ref>; імя "LW" вызначана некалькі разоў з розным зместам
Ружа Лютэра на Вікісховішчы
Лютэранскія сімвалы і крыжы
Узята з "https://be.wikipedia.org/w/index.php?title=Ружа_Лютэра&oldid=3180381"
Апошняе змяненне старонкі адбылося 14:19, 17 ліпеня 2018.